
CELSISSIME  PRINCEPS. 


Sapientia,  Fortitudo  Cle¬ 
mentia,  singulae  si  obveni¬ 
unt  ,  Principum  decus  et 
ornamentum  esse  consue¬ 
runt:  in  TE  autem  trigemi- 
natae  virtutes  florent  adeo, 
ut  NOMEN  TUUM  per 
omnem  orbem  terrarum  ad¬ 
mirationem  ,  quam  laudare 
non  licet,  sibi  ad  tribuat* 


Si  ergo  titulo  Disser¬ 
tationis  meae  inauguralis  in¬ 
signe  Nomen  Tuum  adscri- 
bere  licet,  clementiae  TU  AE 
in  me  —  humillimum  et  piis-! 
simum  inter  illos,  qui  TE  co¬ 
lunt  ,  venerantur  et  admiran¬ 
tur,  maximum  edidisti  docu- 
mentum+Bis  terve  beatus!  im¬ 
par  gratias  Tibi ,  agendi  a  Su¬ 
peris  potius  longissimam  TU- 


;AM  et  sanissimam  rogo  ar¬ 
denti  desiderio  vitam,  ut 
fulcrum  Regnis,  et  Musis 
earumque  filiis  Augustus 
existat. 


Celsissime  Princeps 


Tuus  Tibi  totu* 
J.  Buberl. 


Non  inutilem  eorum  locari  operam  arbitror,  qui  il¬ 
lorum,  quae  prisca  aetas  tulit,  notiones  exami¬ 
nant  et  dilatant. 

M.  Stoll  ratio  medendi  praef. 

Non  venanda  observationum  lustra  sunt,  sed  popu¬ 
laribus  potius  et  quotidianis  morbis  operam  as¬ 
siduam  opertet  navare. 

Id  quoque,  vel  simile  ,  admirabile 
Stollii  ingenium  alicubi  sensit. 

Lecturis  salutem! 


Absoluto  studiorum  curriculo  ac  superatis 
tentaminibus  rigorosis  debitum  hisce  pagel¬ 
lis  meditationis  argumentum  D.  D.  praefec¬ 
tis,  collegis  vero,  quorum  fidelium  totus  ego 
semper  maneam  in  idea,  promemoria  ali¬ 
quod  offero.  Etsi  laboris  hujus  objectum  ex 
suavissima  mihi  omnium  ophthalmiatria  pri¬ 
dem  selegissem,  commodius  tamen  prima 
nunc  necessaria  dissertationis  cogitatione 
erysipelas  huicce  scopo  rectius  considerare 
propterea  e  re  visum  est,  cum  morbum  hunc- 
ce  et  communissimum,  et  gravissimum,  in  no¬ 
socomio  nostro  militari,  ubi  exanthematibus 
reliquisque  morbis  acutis  per  menses  octo 
medicinam  feci,  multoties  observaverim,  tum 
ipsemet  ab  aliquot  retro  septimanis  omino- 

sum  erysipelas  faciei  bullosum  perpessus 
sim.  Novi  nihil  tenere,  non  est,  cur  displi¬ 
ceat  haccce  opella,  etenim  arduum  est,  no¬ 
va  edere  et  insimul  bona,  paucisque  com¬ 
prehendere  multa;  —  milleni  superadhuc 
vel  in  continuum  scribunt,  quin  minimum 
prorsus  novi  in  lucem  proferant;  sedenim 
illa  mihi  magis  timendi  ratio  est,  ne  his  qui¬ 
dem,  quae  decantata  jam  ab  ex  miis  artis 
medicae  viris  de  hoc  morbo  sunt,  exami¬ 
nandis  et  compilandis  mediocres,  quae  mi¬ 
hi  concessae  sunt  vires  ,  sufficiant. 

Periti  cognoscant  et  faveant. 


Introductio , 

In  duos  omnes ,  quae  hominis  cutem  detur¬ 
pant,  efflerescentias  morbosas  magnus  artis 
medicae  heros,  cel.  P.  Frank ,  diremit  ordi¬ 
nes,  quorum  alium,  primum  vocatorum,  im¬ 
petiginum  voluit,  seu  morborum  diutur¬ 
norum,  afebrilium;  —  exanthematum  ve¬ 
ro  alium,  febre  et  definito  decursu  clarissi¬ 
me  insigni  i  orum. 

Haec  nunc  aegritudines  pyreticae  ad  ani¬ 
mum  cl.  Prof.  Bischoff^in  duas  denuo  disce* 
•dunt  familias:  exanthematum  contagiosorum, 
indeque  essentialium  dictorum  primam, 
secundam  non  essentialiu m,  contagii  al¬ 
titudine  ipsis  denegata. 

Vindicant  sibi  exanthemata  contagiosa  pri¬ 
mo,  protypum  ceterorum,  vari  olas  nempe  hu¬ 
manas,  varioloides  dein  et  varicellas,  scarla¬ 
tinam,  rubeolas,  morbillos,  typhum  contagio*- 
surn  exanthematicum  et  pestem. 

Referuntur  vero  ad  numerum  familiae  al¬ 
terius  :  erysipelas,  urticaria,  miliaria,  pete- 
chiae,  pemphygus  et  denique  aphthae. 

Dicturus  itaque  de  primo  seriorum  sum , 
i*  e.  de  erysipelate  in  genere  et  de  illo  in  spe- 


«<//// 


12 


cie  faciei  —  qua  morbo  acuto  exanthiiUatico , 
febrili  utplurimum  et  non  contagioso  abhinc 
credito. 

Notio . 

Est  vero  erysipelas  v.rosa  (Rose,  Rothlauf, 
Anschuss,  v.  si  celatam  plerumque  etimologiam 
graeco- latinam  spectas  —  cum  nullum  forte 
erit  nomen,  quod,  non  possis  una  littera  ex¬ 
plicare,  unde  ductum  sit  — ,  deductum  Grae¬ 
corum  to  spvvinsXoLq  partim  ab  erysos  volunt,  et 
TrsXa?,  irsXtis,  sXxo?,  tumor,  vulnus,  ulcus  ;  par¬ 
tim  ab  spvtros,  ruber  et  <rscstv  affici;  inflamma¬ 
tio  itaque  superficialis  rosea,  quae  (et?  tol  ?reAa?) 
sese  facile  ultro  propagat  etc.)  exanthema  dif¬ 
fusum,  rubens,  flavescens,  livescens,  pruriens 
ardens,  appresso  digito  pallidum,  in  unica 
plerumque  saepe  latiore  corporis  plaga,  ut¬ 
plurimum  febile  et  resolutioni  squammiferae 
amicum;  vel  et  vasorum  cutis  capillarium  et 
lymphaticorum  apparenter  inflammatio  maxi¬ 
me  superficialis  dicta  est,  hac  illave  systema¬ 
tis  vasiferi  parte,  aliisve  continuis  et  contiguis 
plus  minus  affectis,  diversim  modificata. 

Ulterior  notionis  expositio . 

Abstrusa  semper  mortalibus  ultima  ubi¬ 
que  rerum  natura,  et  neglectis  hic  aliis  patho- 
logorum  de  morbi  essentia  acute  dictis,  id  so¬ 
lum  de  erysipelatis  indole  praedicare  fas  sit , 

quod,  centies  si  quis  viderit  pcpertum,  nona¬ 
ginta  quinquies  symptoma  esse  conceperit  mor¬ 
bi  alius,  cujus  in  sanationem,  suique  conser¬ 
vationem  ininterrupte  et  indefesse  hominis  agit 
et  reagit  natura,*  atque  idcirco,  quemadmo¬ 
dum  in  febre,  alias  sola,  aliud  in  erysipelate 
insigne  doctis  placet  cognoscere  naturae  me* 
dicatricis  conamen,  materiam,  ut  ajunt,  pec¬ 
cantem  ex  organismo  pellendi*  Gravissimum 
hunc  aestumo  erysipelatis  conceptum,  et  totus- 
certe  in  illius  maneat  idea,  salutiferam  qui  cu¬ 
pit  rosae  facere  medicinam. 

Cognitio  f  o  rm  a  e  et  divisionis . 

Diversitas  habitus  erysipelatis  externi  in¬ 
gens  quondam  existumata  est,  cujus  sub  no¬ 
mine  vel  alienissimi  morbi  libros  intrarunt; 
nec  Rustius,  laudatus  suus  ubique  elucubra' 
tor,  encomii  sufficienter  dignus  habetur,  cum 
sua  in  verum  et  spurium  erysipelas  quid  di¬ 
stinctio  solidi  teneat,  ego  profecto  nesciam, 
quia,  dum  rationis  dictamina  sequamur,  de¬ 
leatur  pseudoerysipelas  opertet,  et  pro  spurio, 
apto  suo  quivis  nomine  morbus  denominetur. 
Nilominus  parit  tamen  gradus,  sive  fibremre- 
spicias  ,  sive  locum  erysipelaceum ,  febris  con¬ 
ditio  aliaque  plura  modificationem.  —  In  ge¬ 
nere  fidelissimus  comes  suus  febris  inflamma- 

-  toria  vel  pura  v.  inflammatoriobiliosa  habetur; 
verum  et  cuicnmque  alii  gastricae  loca  cedun¬ 
tur,  imo  et  neuropathica  atque  putrida  vel  a 
primis  non  umquam  morbi  initiis  ,  vel  ulleri- 
ore  decursu,  ob  pravam  plerumque  medendi 
methodum,  victrices  evadunt-  Apparentiores  ad¬ 
huc  modificationes  docet  morbi  conspectus.— 
Cum  auctorum  erythema  idiopathicum, 
aut  consensuale,  ut  vel  morbos  pure  pu¬ 
tem  traumaticos,  vel  vicinitatis  consensu  ortos, 
nullo  modo  prorsus  consentiamur,  illorum  po¬ 
tius  mentem,  qui  per  auctam  erysipelatis  iram, 
p  h  l  e  g  m  o  n  o  i  d  e  m,  ex  sub  fuso  epidermidi  se¬ 
ro  invitum  illud  b  ullosum,  oedematosum 
ex  tumoris  qualitate  a  febrile  ex  febris  ab¬ 
sentia,  habituale  ex  reversionis  frequentia, 
aut  praesentiae  suae  constantia,  dictum  ig¬ 
nem  St.  A  n  t  o  n  i  i  ex  malignitate.  Zonam  ve 
ex  habitu  suo  externo  circiniformi,  et  alia  cog¬ 
noscunt,  libenter  tuemur. 

Historia  erysipelatis  vulgaris ,  seu  Dr scriptio* 

Facilem  habet  erysipelas  cognitionem,  car¬ 
dinalibus  omnibus  omnis  inflammationis  signis 
stipatum,  ut,  scarlatina  excepta,  qui  semel 
conspicit,  memoriae  in  perpetuum  mandatum 
teneat,  singulis  hujus  quippe  incendii  satelli¬ 
tibus  ita  modificatis  ,  ut  ex  stabilita  eorundem 

disproportione,  atque  disharmonia  sua,  qua© 
specifica  audit  natura,  abunde  pateat. 

Ubi  tamen  decursus  erysipelatis  ante  ocu¬ 
los  ponendi  interest,  prae  ceteris  ratio  haben¬ 
da  febris  est,  quae  gravioribus  plerumque  ea- 
sibus  antecedit,  rarius  aggreditur  vel  insequi¬ 
tur.  Omnis  certe  erysipelatis  morbus  stadiis 
distinctis  pluribus,  variolae  ad  instar,  contine¬ 
tur;  generalia  duo  in-  et  decrementi  stadia, 
acmes  puncto  interposito,  manifesta  sunt,  singuli 
vero  sedula  in  speciales  pericfdos  divisio  et  ex¬ 
planatio  non  habetur.  Prodromis  diversissimi 
sed  inconstantis  generis  praegressis,  exordium 
suum  morbus  ipse  notabili  sumit  frigore  ,  ca¬ 
lore  subsequo,  cephalalgia,  agrypnia  pervigi¬ 
liis;  sitis  urget,  lingua  siccescit,  os  utpluri- 
mum  amarum  est,  alvus  strenua,  apud  infan¬ 
tes  mox  copor,  interdum  convulsio  accedunt, 
vomituritio ,  vomitus  et  pulsus  exanthematis 
eruptionem  adusque  nimiopere  frequens  ;  fe¬ 
bris  itaque  comparet  cum  typo  continuo  remit¬ 
tente  ,  imo  continente,  et  quinque  septemve, 
ut  mora  plurimum  docet,  dierum  spatio  ab¬ 
solvenda.  Secunda  plerumque  vel  tertia  a  fe¬ 
bris  principio  die,  in  conspectum  prodit  rosa, 
suamque ,  quam  habet  indolem  exanthemati¬ 
cam,  devincit.  Febris  posthinc  remittere  inci¬ 
pit,  pulsus  tardiores  fiunt,  et  pectoris  anxie- 


tas  minuitur,  pari  quidem,  qua  surgit  et  crescit  ad 
terminum  quemdam  affectio  localis  ratione  :  sae¬ 
pius  vero  febris  exanthematis,  licet  optime  flori¬ 
di  magnis  cum  periculis  imminuta  deflagrat.  Pars 
vero  ipsa,  cui,  quocumque  vel  loco  vel  tempo* 
re  erysipelas  adhaeret,  gravitatis  primum  at¬ 
que  caloris  externi,  mox  vero  pruritus  et  ustio¬ 
nis  sensationem  experitur;  postea  descriptus 
supra  rubor,  roseus  fere  et  illimitatus  ad  mi¬ 
norem  primum  cutis  circuitum,  tandem  am¬ 
pliori  extensione  efflorescere  observatur,  ru¬ 
bor  et  tumor  et  dolor  propriae  indolis  et  abs¬ 
que  limitibus  sunt,  cutisque  vel  universae  v* 
affectae  saltem  partis  functio  abolescit;  viget  v. 
aucta  secretio  est,  coercita  excretione.  Tan¬ 
dem  vero,  pro  varia  erysipelatis  vehementia, 
sub  finem  quartae  aut  quintae  ab  eruptione 
diei,  interdum  sexta,  7tima  vel  octava  fere, 
cutis  mador,  sudorque  nocturnus  —  in  aliis 
diarrhoea,  aut  narium  haemorrhagia,  saepe 
sudor  insimul,  ac  urina  sedimento  puriformi 
instructa,  vim  febris  ac  erysipelatis  infractam 
testantur,  quod  nunc  subsidere,  pallescere, 
epidermis  vero  in  furfures  aut  squammas  deci¬ 
dere  incipit,  aliquorumque  dierum  intervallo 
ex  cute  disparet.  Sub  repetito  tamen  morbi  ad 
partes  novas  insultu,  haec  desiderata  criseos 
signa,  licet  desquammatio  hinc  illinc  succedat, 

ad  undecimam,  decimam  sextam,  nec  certam 
alias  diem  differuntur.  In  leviori  erysipelate 
saepe  nulla  criseos  signa  comparent. 

B  revis  expositio  diversae  formae  s9  specierum ♦ 

Natura  nimio  locali  impetu,  vasorumque 
strepitu  reagente  ,  exoritur  erysipelas  p  h  1  e  g- 
monoides,  s.  phlegmonosum,  quod 
non  aliam  certe,  nisi  vehementiae  ac  profun¬ 
dioris  sedis  differentiam  agnoscit  Color  tunc 
quod  de  capitis  praesertim  affectu,  frequentis¬ 
sime  phlegmonoso  ,  valet,  obscurior  est,  tumor 
profundior,  durior,  dolorque  lancinans  magis, 
pungens  et  ardens  observatur,  et  facilior  simul 
morbi  conversio  in  abscessus  est,  febrisque,  mere 
inflammatoriae  v.  inflammatorio  gastricae  ,  sin¬ 
gula  symptomata  fervent,  et  praedominantur* 

Bullosum  erysipelas  fit,  quod  materia 
seroso -lymphatica  retis  Malphigii  vasis  corii¬ 
que  sub  epidermide  exsudetur,  haecque  sub 
phlyctenarum  ,  seu  vesicularum  bullarumve 
forma  elevatur  :  distinctae  hae  bullae  plerum¬ 
que  sunt,  interdum  confluentes.  Nonnunquam 
vesiculae  prima  jom  comparentis  erysipelatis 
die  cum  hoc  ipso  prodeunt,  et  ad  ovi  colum¬ 
bini,  vel  et  gallinacei  interdum  magnitudinem 
crescunt;  alias  vesicantium  effectui  aequant, 
aut  bullis,  a  combustione  productis;  evanes¬ 
ce 

eunt  sensim,  vel  rumpuntur,  crustas  seu  ulce¬ 
ra  a  stagnante  sero  relinquentes;  morbus  cete- 
roquin  idem  est,  idemque  suus  decursus,  symp¬ 
tomata  modo  potenter  exasperans. 

Medicorum  quoque  fasti  de  erysipelate  ha¬ 
bituali  loquuntur,  quod  verno  utplurimum, 
imo  periodico  tempore  hominibus  cachecticis 
recurrat,  aliis  mitius  sit,  pedibusque  con¬ 
suetius. 

Sub  maligni  vero  nomine  illud  terret 
erysipelas,  quod  tum  simplex,  quum  phleg- 
jnonosum,  summa  mox  virium  prostratio  ,  li- 
pothymiae,  deliria,  sopor,  stupor,  ac  celerri^ 
mus  vel  in  ulcera  mali  moris,  gangraenasve 
transitus  sine  manifesta  causa  comitari  solent* 
Ad  alia  vero,  quae  nominavimus,  elucubran¬ 
da  sufficiant,  quae  breves  supra  definitiones 
suppeditant.  — - 

Sedes . 

Quemadmodum  nullum  corporis  humani 
punctum,  inflammationi  non  idoneum,  ita  pel¬ 
lis  humanae  nulla  provincia  est,  erysipelatis 
domicilium  non  umquam  animadversum;  imo 
ad  interiores  corporis  partes  residere  valet, 
alias  si  vera  auctores  recentiores  defendunt* 

Multum  quippe  internum  hoc  erysipe¬ 
las,  a  veteribus  creditum,  subsequis  in  dubium 


%/%/%» 


19 


V 


vocatum,  recentissimis  vero  auctoribus  denuo 
vindicatum  est;  hinc  sub  judice  lis  est,  quamvis 
ego  ,  dum  erysipelas  aliquod  peripheriam  ex¬ 
ternam  fugerit,  et  internam,  sive  ostia  perrep¬ 
tando  ,  sive  vicinitates  praetervolando ,  dissi¬ 
tissima  saepe  organa  inopinato  petierit,  prop¬ 
ter  substrati  diversitatem  formam  inde  ,  nulla- 
tinus  naturam  mutasse,  nec  secus,  profecto 
sciam,  sicque  de  interni  erysipelatis  non  mo¬ 
do  existentia ,  sed  et  frequentia,  libenter  mihi 
velim  persuadere.  —  Certum  vero  ,  erysipelas 
in  omni  parte  peripheriae  externae  esse,  cre¬ 
berrime  tamen  in  facie,  collo,  mammis,  scroto, 
atque  artubus  extremis.  Paucis  in  casibus  uni¬ 
versale  erysipelas  cutem,  quam  longe  pa~ 

• 

tet,  universam  occupavit;  in  aliis  vero  non 
omnem  cutem  insimul,  sed  diviso  impetu  et 
gradatim  invasit,  seu  in  aliis  truncum  totum 
dimidiumve  circini  in  modum  amplexum  est, 
zonamque,  ut  supra  diximus-,  constituit. 

Si  itaque  adeaput,  cujus  proprio  corpore 
praestans  nuper  in  clinico  dedi  collegis  exem* 
plar,  erysipelas  prorumpat,  tunc  ex  una  utplurh 
muni  gena,  vel  aure  vel  naso  *)  suum  principium 


Favore  majorum!  —  Erysipelata,  uaso  exordientia  ;  aliis 
videutur  esse  periculosiora.  Quorum  nasalium,  si  vocabuli 
barbaries  non  abhoreat,  tria  fideliter  castetjue,  observavi, 
eaque  monstrosa  omnia,  duo  lethaiia. 

est;  mox  ad  alterum  latus,  frontem,  brevique  tem¬ 
pore  ad  capillatam  capitis  partem  extenditur  ;  tu¬ 
mor  modo  aliius,  quam  in  alia  fere  omni  parte, 
assurgit ;  inflantur  quasi  ab  oedemate,  oculosque 
rubentes  abscondunt  palpebrae,  labia  et  nasus 
valdopere  crassescunt,  aerique  aditus  grava¬ 
tur;  omnium,  quas  penetravit  partes,  insignis 
percipitur  dolor  tensivus  et  ardens,  aciculis 
tamquam  ubique  pungentibus  effectus ,  glan¬ 
dulae  lymphatica  post  aures  positae  vel  axilla¬ 
res  otius  serius  dolent,  et  facies  et  caput  uni¬ 
versum  ad  molem  augetur  vere  monstrosam.  — 
Jam  vero  aeger  nunc ,  meningibus  et  cerebro 
vel  in  consensum  tractis,  vel  insimul  a  tam 
vicino  sibi  incendio  correptis,  in  saporem  do¬ 
labitur  ,  aut  ferociter  incipit  delirare,  baric- ’ 
coia  ingruit,  vehementer  sitit,  difficulter  de- 
glutit,  multasque  interdum  sordes  ejicit  per 
vomitum  aeruginosum.  Abhinc  diversae  dein 
nascuntur  periclitantium  encephalitides  a  syno- 
chae ,  febres  postea  nervosae,  putridae,  rarae 
reconvalescentiae,  frequentes  mortes.  Si  aeger 
@x  dira  organi  nobilissimi  passione  diem  non 
obit  supremum,  sensuum  stupores  remanent, 
vires  difficulter  refocillantur ,  et  inamoenum 
sequitur  defluvium  vel  omnium  capillorum. 

Dictis  antea  praedilectis  ab  erysipelate  lo¬ 
cis  ,  singularem  nunc  suam ,  attentioneque 

summopere  dignam  virtutem  nomino  volubi- 
li  tatis,  seu  libentissimae  ex  una  in  aliam  par¬ 
te  migrationis.  Pro  antiquissimo  et  consuetissi¬ 
mo  hoc  sibi  ambulationis  studio  nec  per  diem 
certa  securitas  est,  neque  vel  leviori  etiam 
morbo  fides  habenda;  ipsemet  inconstantissi- 
mi  plura  vidi  morbi  exempla,  duoque,  ut  nota 
ait,  iethali  insultu  in  cerebrum  versa;  et  ego 
immunis  haud  valedixissem  nosocomio,  ni  viin. 
morbi  deleteriam  celeb.  Prof.  Schroff  solertis- 
sime  lusisset.  Proinde  minime  juvat,  partem 
erysipelatis  aliquam  subsidere,  nisi  febris  si¬ 
mul,  dolorque  ubique  remittat,  cum  saepe  in 
vicina,  aut  dissita,  aut  interna  parte  non  minor 
ac  in  priori,  stimulus,  irritatio,  inflammatio 
idem  de  novo  morbus,  aliusve  recurrant. 

Aetiologia . 

Praeter  ea  quae  supra  generalia  de  origine 
diximus,  de  erysipelatis  causis  specialibus  ad¬ 
huc  sequentia  valent.  Localibus  illis  influxibus, 
qui  erysipelas  spurium  producunt,  ut  stimulo 
superficiali  frictionis  cutis,  ambustionis,  aquae 
fervidae,  sinapismi,  vesicantis  remedii,  punc¬ 
turae  apum  at  vesparum  ,  liquorisque,  quem 
viritata  nonumquam  animalcula ,  insecta  in 
sui  defensionem  pargunt  —  ut  vulnere,  frac¬ 
tura,  compressione,  inoculatione  v.  solo  em¬ 
plastro  aut  cerato  et  aliis,  minus  respectis,  praeter 

acre,  quod  cumque  demum,  sive  rheumaticum 
sit,  s.  arthriticum,  s.  syphiliticum,  scorbuticum 
s.  canceraticum  etc.  certae  quaedam  et  singula¬ 
res  adhuc  causae  dantur ,  quae  ansam  erysipe¬ 
lati  plerumque  largiuntur.  —  Potissima  erysi¬ 
pelatum  ofticina  in  vitio  systematis  biliferi  est, 
quod  tam  status  symptomatum  polychoiicus  , 
quam  congrua  huicce  medendi  methodus  lucu¬ 
lenter  demonstrant.  Ex  bile  hinc  et  saburris  in 
primis  viis  copiosius  collectis  ,  et  ex  vermino¬ 
sa  putridaque  colluvie  erysipelas  persaepe  ori¬ 
ginem  ducere  et  ratio  suadet  et  experientia  con¬ 
firmat.  Alia  frequens  istius  causa  refrigerium 
est,  vernali  et  auctumnali  praesertim  tempore 
cutis  transpirium  cohibens  ,  ita  ut  timidi  salu¬ 
tis  custodes  vel  leviori  aurae  afflatu  erysipelas 
sibi  concilient.  Alia  animi  motus  et  affectus 
sunt,  ira  praesertim  et  timor,  et  quodcumque 
aliud  mentis  fortius  pathema ;  quorum  vero 
omnium  erysipelatum  patheticorum  factum, 
minimeratio  liquet.  Iterum  causae  ingesta  cor¬ 
rupta  et  acria  sunt,  veluti  pisces,  mytuli,  ostreae 
carnes,  aliaque  rancedine  penetrata.  Sunt  deni¬ 
que,  sed  de  paucis  hoc  asserendum  credo,  qui 
ob  peculiarem ,  ut  vocant  idiosyncrasiam  ,  re¬ 
rum  vel  diversissimanum  sive  esu ,  sive  visu 
etc.  erysipelate  prehenduntur,  systematis  ner¬ 
vosi  pro  hoc  auctoritate  nedum  intellecta. 

Quemadmodum  omnis  processus  organico 
vitalis  normae  congruus,  juxta  stabilitas  immu¬ 
tabiles  ac  aeternas  naturae  leges,  sua  incre¬ 
menti,  vigoris  et  decrementi  absolvit  stadia, 
sic  etiam  idem  processus  normae  incongruus 
nonnisi  triplicem  habere  potest  exitum  y  utpote 
in  sanitatem,  morbum  a  l  i  u  m  aut  mor¬ 
tem,  proinde  erysipelas  quoad  exitum  huic 
obtemperare  debet  naturae  legi,  Terminus  vero 
singulus  diversus  est  pro  diverso  morbi  carac- 
tere,  forma,  gradu,  individuo,  constitutione  fe¬ 
bris  aliisve.  Utplurimum,  dum  per  5,7^  imo 
u  dierum  spatium  regulariter  percurrerit,  mul¬ 
tiplicata  saepe  desquamniatione  resolvitur  et 
in  sanitatem  abit.  Febris  per  crises  suas  solvi¬ 
tur,  per  sudores  nimirum  assiduos,  urinas  hy¬ 
postaticas,  epistaxim  nec  non  alvum  fluidiorem. 
Verum  etiam  in  alios,  sive  posthumos  morbos 
devehitur  erysipelas,  quorum  principales  sup¬ 
purationes  sunt,  exulcerationes,  interdum  pes¬ 
simae,  et  gangraenae.  Nonnunquam  in  celer¬ 
rimam  mostern  desinit,  metastasibus  in  orga¬ 
num  nobile  factis.  —  Interdum  etiam  neglecto 
a  reconvalescentibus  transpirationis  opere  leu¬ 
cophlegmatia  et  anasarca  partialis  remanent,; 
quae  vero  aegritudo  nonnisi  processus  conti- 

nuatus  erysipelaceus  ridetur  esse  ,  talisque 
tractanda* 

Prognosis . 

Diversa  quidem  pericula  pro  diversa  cau¬ 
sa,  caractere,  parte  affecta,  gradu,  individuo, 
febrisque  imprimis  adsociatae  natura,  nilomi- 
nus  tamen  erysipelatis,  etsi  blandissimi,  gracca 
semper  bdes  est;  quapropter  pro  extrema  sua 
inconstantia  ante  criticas  et  partis  et  febris 
apparitiones  nec  aeger  nec  medicus  securi. 
v)Inde  deducitur,  ut  M.  Stollius  ait,  ratio  mortis 
saeper  non  praevisae  intra  paucas  horas  a  mor¬ 
bi  principio  apoplecticae  ,  suffocantis ,  item- 
que  velut  ab  assumpto  caustico,  scilicet  ab 
erysipelate,  amplo  vesiculoso  ,  cito  gangrae- 
nesccnte,  caput  totum,  collum,  organa  respi¬ 
ratoria,  imum  ventrem  obsidente;  comprimen¬ 
do  encephalum  jugulares  ;  elidendo  fauces,  pul¬ 
mones;  phlegmone  maligna  mox  gangraenes- 
cente,  viscera  abdominis,  tubum  praecipue 
alimentarium  destruendo  celeriter.”  Erysipelas 
inde  ab  externis  partibus  intro  converti,  ma¬ 
lum;  ab  internis  vero  extra,  bonum.  —  Ti- 
mentur  in  genere  erysipelata  phlegmonosa,  ob 
difficiles,  quas  cient,  suppurationes,  v.  ulce¬ 
rationes  potius ,  ulcerumque  sinuositates  ,  et 
gangraenas  ;  oedematosa  porro ,  imprimis  si 
individuis  cachecticis  insunt,  viribusque  desti¬ 
tutis.  Periculosum  prae  ceteris  bullosum,  ery¬ 
sipelas  idque  faciei  est  per  nobilissimi  corpo¬ 
ris  organi  vicinitatem,  ubi,  quamprimum  so¬ 
por,  deliria,  tendinumque  subsultus  accedunt, 
encephalitidis  erysipelaceae  v.  apoplexiae  mi* 

nantur  pericula.  Pessimum  vero,  quod  febri 
nervosae,  putridae  v*  malignae  nuptum  est,  quo 
quidem  in  periculo  superius  nullum  habetur* 

Cura . 

Duae  praeprimis  a  longissimo  retro  tem¬ 
pore  celebres  sunt  erysipelati  medendi  metho¬ 
di ,  quarum  prima  emesis,  alia  transpirii  cu¬ 
tis  praecipue,  utraque  hinc  causae  plerum¬ 
que  principalis  studiosa  fuit;  et  nostris  quo¬ 
que  solibus,  factis  utique  congruis  rerum  mo¬ 
dificationibus  ,  perbene  conduxisse  primam  sae¬ 
pe  saepius  experti  sumus;  etenim  tam  hyeme 
ad  finem  vergente  ,  quam  veris  praesentis  me¬ 
dio  et  fine  non  medeocriter  moti  medici  sunt 
erysipelatum  et  frequentia  et  causantis  bilis 
auctoritate.  Per  tantum  emeticorum  remedio¬ 
rum  commodum  non  displicere  e  re  puto,  si 
cum  actione  eorumdem  atque  virtutibus  pau¬ 
lisper  digrediar.  —  Eliminant  vero  primo  eme¬ 
tica  sordes  diversas ,  quae  vel  ab  intus  v.  extus 
coacercervatae  sunt.  Nervorum  dein  systema 
per  experientiam  potenter  taustoque  modo  al¬ 
terant.  Cutem  tertio  petunt ,  ejusque  mune¬ 
ra  eminenter  urgent.  Etsi  physiologiae  lumi¬ 
nibus  ultima,  qua  factum  certum  ratione  con¬ 
tingit,  nedum  perspecta  sil,  hypothesium  ta¬ 
men  ope  doctis  placuit  sequenti  modo  exag- 
garnre  quaestiones  ; 

a)  per  singularem  ad  peripheriam  orgas- 
mum  humorum ; 

b)  per  effectam  m  itcricrum  separandarum  di¬ 
lutionem,  minutam  nimirum  cohaesionem ; 

c)  per  faciliorem  inde  ineptorum  excessum, 
stimulata  praesertim  detentae  cutis  fune- 

tione.  Ouibus  omnibus  rite  perpensis,  ma¬ 
ximum  inde  pro  curando  erysipelate  auxi¬ 
lium  in  emeticis  esse,  minus  in  purgan¬ 
tibus  aliisve,  abunde  liquet. 
Quemadmodum  omnis  ,  sic  erysipelacei 
quoque  morbi  medela  initium  faciat  ab  indi- 
cationibus  generalibus,  quae  statuendae  simt: 

1.  Sufferendo  momenta  causalia,  utsufferri- 
possint  saltem,  effectus. 

2.  Repristinando ,  quae  scopum  vitae  fugit, 
discordem  functionem,  seu,  quod  idem 
est,  ut  stimulo  specifico  ablato,  retuso 
sanetur  status  praesens,  et  impediatur  ul¬ 
terior  ejus  progressus,  nocivusque  ca¬ 
veatur. 

Ut  polycboliae,  saburrae,  refrigerii  pa- 
thematis  ,  retentorum  profluviorum,  ingesto¬ 
rum,  discrasiarum  etc.  causae  diversae  sunt, 
ita,  nisi  impio  admodum  modo,  non  omnis 
me  hercle  adventitii  erysipelatis  curam  cum  vel 
emetico,  v.  Mindereri  spiritu  aliisve,  quae  mos 
inveteratus  jubet,  auspicari  oportet,  sed  ad  cau¬ 
sam  potius  et  individuali  seinper  modo  institue¬ 
re.  Hinc,  cur  nunc  emesis,  nunc  purgatio  alvina 
nunc  phlebotomia  et  necessariae  et  unice  profi¬ 
cuae  sint,  sufficienter  patet.  —  Ouibus  opportu¬ 
no  modo  actis,  methodo  indirecta  morbum  ag¬ 
gredimur  ipsum,  et  attentimus ,  quaht  erysi¬ 
pelati  qualis,  quantusque  accesserit  status  fe¬ 
brilis,  in  omni  enim,  quemadmodum  peritis- 
simi  praecipiunt,  phiogoseos  concursu  cum 
febre,  prima’ semper  post  causam  ratio  haben¬ 
da  est  pyrexiae,  secunda  inflammationis  :  quae 
vero  febris  quum  ex  plurima  parte  diversi  gra- 

dus  inflammatoria  v4  inflammatorio-b.iliosa  sit , 
hinc  et  oppositum  sibi  seu  antiphlogisticum , 
|  s.  antibiliosum  desiderabit  apparatum  ,  cutis 
prostrata  functione  diligentissime  semper  re¬ 
specta.  Gradui  itaque  erysipelatis  mitiori  fre¬ 
quentissime  methodo  consulitur  per  linissima 
diapnoica  remedia,  stimuli  plerumque  exper- 
tia  ,  ve  Suti  flores  Td  ia  e-  Verbasci  ,  Nitrum,  sy- 
rupum  et  roob  Samhuic,  nec  non  acetum  am- 
moniacale  ,  graviora  si  febris  vestigia  desunt; 
alia  interna  remedia  nonnisi  mitissima  ecco- 
protica,  ut  Tamar.  Pruna,  M  nna,  Tart.  tart. 
et  Cremor  Tartari,  amicus  simul  diuresi.  Ex¬ 
ternum  tractamen  non  aliis,  nisi  simplicibus 
consistit  tegminibus  paulisper  calidis,  linteo  , 
v.  aptiori  lana  gossypina  confectis. 

Pro  uno  et  omnibus  omnino  erysipelati¬ 
bus,  quae  vera  sunt,  monendum  est,  quocl 
impositis  humidis  frigidis  et  pinguibus  reme¬ 
diis  vehementer  semper  exasperentur,  quam  ob 
rem  recentissimam  aliorum  eum  aqua  frigida 
omni  erysipelati  medendi  methodum  concipere 
et  imi 1 5 ri  numquam  possum;  imo  phtegmo- 
noso  solum  erysipelati,  si  ardens  dolor  et  ten¬ 
sio  flagitant,  cataplasmata  et  fomenta  emol¬ 
lientia,  ne  umquam  vero  refrigirantia  !  adap¬ 
tare  licet,  et  quam  primum  a  primis  furiis  in¬ 
flammatio  relapsa  sit,  cum  integumentis  dcnuo 
siccis  caljdisque  commutanda.  —  Ne  igitur  le¬ 
vioris  gradus  morbo  magna  remedia  opponan¬ 
tur,  morbo  forte  ipso  majora  t  sapientissim  a- 
que  turbentur  conamina  naturae;  cujus  sem¬ 
per  consilio  quaesitum  erysipelatis  remedium 
curare  committendum  est,  quoadusque  feren- 

dis  ex  ipsius  remedii  periculis  non  impar  or¬ 
gani  satio  videatur. —  Nec  alia,  quam  quae  al¬ 
vum  bis  terve  de  die  aperit  cutisque  functioni 
diapnoicis  prospicit,  impositis  loco  tegmentis 
v.  fomentis  siccis ,  camphorac,  si  placet,  por¬ 
tione  refertis,  medela  in  frequentissimo  erysi- 
pclate  faciei  requiritur;  ast  major  mox  oritur 
curae  difficili tas ,  dum  vel  primis  initiis  mag¬ 
nitudine  morbus  excellat,  vel  serius  periculo-i 
sum  capiat  augmentum.  Prima  iterum  inquisi¬ 
tio  febris  est;  si  mere  valideque  inflammato-) 
ria  est,  apparatus  utique  aniiphlogisticus  ,  vi 
morbi  par,  adhibendus,  reliquis,  quae  jam 
praescripsi,  actis;  — prae  omnibus  vero  inter¬ 
ne  Nitrum  cum  Arcano  dupl.  et  roob  Samb. , 
qualem  vel  specificam  cl.  mei  Dom  Prof.  Bi- 
schofi  mixturam  ipsemet  utilissimam  saepe  con¬ 
spexeram.  Etiam  calomel  loca  sua  seriori  de¬ 
cursu  habet,  hepate  utplurimum  affecto  Si  fe¬ 
bris  adhuc  major  evadat,  atque  syn  odiosam 
haec  ipsa  ostendat  indolem,  imprimis,  si  ca¬ 
put  vehementer  obsideatur,  cum  pulsu  forti, 
pleno,  duro  v.  suppresso,  tunc  in  hirudini¬ 
bus  ad  loca  ab  inflammatione  magis  libera, 
post  aures  v.  ad  acciput  positis,  nec  non  in 
venaesectione ,  imo  repetita,  princeps  auxili¬ 
um  est.  Sed  si  ullibi  ,  hic  certe  loci,  difficil¬ 
lima  venaeseciionis  indicatio  est!  Medicum  ex¬ 
pertissimum  sensus  quidam  et  praesagium  de 
erysipelatis  constantia  aut  fuga  ducit,  dummo¬ 
do  primis  viginti  quatuor  horis  Pdelissime  ob¬ 
servet.  Quantae  difficultates  tironibus!  —  Sem- 
per  cum  venaesectione  cautissime  mercandum 
et  cogitandum  ubique  erit,  exanthematicam 

i  hanc  iniianimatioiiem ,  non  ut  simplicem  aliam 
aut  puriorem  per  sanguinis  missionem  trac¬ 
tandam,  sed  pro  felice  resolutione,  atque  cri¬ 
si  per  cutem  ipsam  obtinenda,  vires  naturae 
j  sufficientes  servandas  esse.  —  Fer  toleratum 
l  erysipelatis  decursum  gastrica  quoque  sympto- 
j  mata  frequenter  evolvuntur  ,  quorum  tamen 
j  minor  ratio  habenda  est,  cum  irritationi  ma¬ 
gis  debeantur  refractisque  dosibus  Tart.  emet. 

'  facile  profligantur.  —  Ouodsi  vero  ,  licet 
omnes  solertissime  expleantur  indicatione  , 
non  modo  nifllum  conspiciatur  morbi  le¬ 
vamen,  imo  in  lioras  hic  exacerbetur,  si  stu¬ 
por  increscat,  et  ad  interiora  repercussum 
erysipelas  videatur,  tunc  pro  varia  retroces¬ 
sus  causa,  variaque  novae  aegritudinis  indole 
varia  medendi  methodus  adhibenda.  Causa  ve¬ 
ro  retropulsi  erysipelatis  utplurimum  v.  refri¬ 
gerium  est,  v.  animi  pathema  v.  sordes  ga¬ 
stricae  v.  purgatio  nimia,  tractamen  frigidum 
aliudve  pravum;  hinc  nunc  venaeseciiones , 
nunc  excitantia  potius  remedia,  nunc  diapnoi- 
ca,  antimonialia ,  nunc  sedantia,  in  aliis  eme¬ 
tica,  vel  alvum  breviter  laxantia  etc.,  exhiberi 
possunt;  externe  vero,  ac  ad  ipsam,  quam  de¬ 
seruit  erysipelas  partem,  aut  dum  facies  id  re¬ 
cuset,  ad  ejusdem  vicinas  posita  vesicantia  , 
aut  sinapismi,  v.  cantharidum  tinctura  cuti  in¬ 
fricanda,  aut  per  pannum  infundenda  aqua  fer¬ 
vida ,  aut,  quem  his  utilissimum  vidi,  sinapis¬ 
mus  fortissimus  super  universam  capitis  par¬ 
tem  capillatam,  auxilianda.  Quamprimum  por¬ 
ro  cerebrum  erysipelas  petiisse  constat,  et  pe¬ 
riculosissimi  incendii  symptomata  prodeant, 

lunc  utique  non  modo  frigida,  sed  glacialia  fo¬ 
menta  opponi  debent.  Ubi  summum  fuit  peri¬ 
cula  m  in  mora,  saepius  jam  juvit  utriusque 
incisio  brachii,  seu  fonticuli,  ope  cu  tri  tur¬ 
mali. —  Si  vero  febris  nervosae  symptomata 
comparcant,  ad  sumi,  quae  pyrctologia  doce¬ 
tur,  rationem,  stimulante  praepnjnis  campho- 
ra  >  Doweri  pulvere  etc.  cutisque  irritamentis 
externis  tractetur  opertet,  sicque  putrida  febris 
et  maligna,  mal  que  sua  difficillima  externa, 
emotlientihus,  roborantibus  et  antisepticis  ple¬ 
rumque  tractanda. 

Ceterum,  quae  aegri  gerendum  morem  et 
reliquas  medici  institutiones  attinent,  praeci¬ 
piuntur  : 

1.  ut  victus  tenuissimus  sit,  vasorum  et  Ner¬ 
vorum  fervori  resistens,  hinc  vegetabilibus 
potius  quam  animalibus  deintus. 

2.  Potus  diluens  ,  blandus,  subacidula  limo- 
nada  v.  thea  siimuli  expers  ,  largaeque 
quantitatis. 

3.  tranquillus  versetur  aeger  in  lecto,  et 
procul  sit  ab  omni  pathemate  animus, 
praesertim  ira,  hepatis  turbis  muxime  ami¬ 
ca.  Externa,  velut  diximus,  remedia  vel 
nulla  alia,  nisi,  quae  tueantur  ab  auris 
desiderantur  integumenta,  camphora,  si 
velis  desqu animationis  tempore,  referta. 
Populus  quidem  praeconceptis  magis  opi¬ 
nionibus,  quam  rationis  argumentis  ductus, 
diversissimis  imponendis  rebus  ,  plumbo 
praesertim,  cretae,  camphorae  ,  herbis 
recentibus,  siccis*  miscendo  rotunda  qua¬ 
dratis,  sacculis  propriis  ,  superstitionis 

ad  normam  confectis,  pellibus  porro  anima¬ 
lium  aliisque  multis  studet;  verum  tamen 
etiamsi  evan  dum  posthinc  erysipelas  non* 
nunquam  visum  sit,  hic  v  alii  i  is  idem  v. 
alius  mox  exoritur  morbus  vitae  sat  crebro 
discrimine  plenus  ;  sicque,  in  externis  prae¬ 
cipue,  eo  rectius  ministrat  medicus  natu¬ 
rae,  quo  minus  efficax  est,  et  plurimum 
curae  opus  hujus  viribus  medicatricibus 
consultius  tribuit  et  committit- 


LITTERATURA. 

Vel  omnes,  qui  Inflammationi  operam  novavere,  insimul  de 
erysipelate  verba  fecere.  Splendent  aero  : 

Brarabiila  (de  PhlegmoneJ  qui  prudentissime  ex  antiquo¬ 
rum  fastis  coli.  git. 

B  u  r  s  e  r  i  u  s  (iust.it .  2  pag  13.) 

G.  J.  R  i  c  h  t  e  r  ,  sen  (iu  tract  de  fsbr,  erysipelaceis.  Gott. 
1744.)  (et  in  celeberr,  sua  Chirurg.) 

I.  G.  Vogl,  (Jibr  med.  pract.  t.  III,  pag.  318.) 

Reil,  (pyreiologia.  2tom,  pag.  336  ) 

P.  Frank,  (epitome  III.  pag  27.) 

Vau  Hofen,  (Jibr.  med  pract.  tom  I.  pag  242.) 

J.  R.  B  i  s  c  h  o  f  f ,  (principia  de  exanth.  pubi,  juri- nedum  facta.) 
C.  A.  W.  Bereuds,  (libr.  med.  pr.  tom.  III.de  infl.  p.  301.) 
Et  aliorum  in  arte  medica  virorum  eximiorum  nomina,  propter 

dissertationis  angustias  neglecta.  — 

I.  Nec  fama,  nec  aetas,  sed  judicium  et  experien¬ 
tia  faciunt  medicum. 

2.  Medicus,  si  prodesse  non  potest ,  certe  non  no¬ 
ceat,  divus  Hippocrates  bene  monet. 

3.  Quo  quis  simplicioribus  sanaverit  remediis  mor¬ 
bum,  eo  medicus  praestantior  censendus  erit» 

4»  Ophthalmiatria  pulcherrimus,  sed  etiam  difficilli-  j 
mus  medicinae  ramus. 

5.  Ex  solo  oculi  adspectu  saepius  organismi  adfec- 
tiones  occultae  cognoscuntur. 

6.  Extractio  cataractae,  ubi  fas  est,  omnibus  aliis 
illius  operationibus,  anteponenda. 

7.  Triehiasim,  ni  scalpellum  admoveris,  frustra  ra¬ 
dicaliter  sanare  lentabis. 

8.  Erysipelas  symptoma  utplurimum  est  morbi 
alius. 

g  Plures  remediorum  usus  necat,  quam  vis  et  im¬ 
petus  morbi.  .... 

10.  Dislaceratio  capsulae  lentis  ejusdem  discissioni 

praeferenda  est. 

II.  Medicina  non  aliter  ac  experientiam  colendo 
lucratur. 

12.  Sl.rychnina  remedium  anceps. 

15.  Nausea  fidus  index  est  ineptorum. 

1 4«  Animalium  natura  non  indiget  instructionibus. 

15.  Male  agunt,  qui  medici  cancrum  vellicant ,  alia- 
ve  insanabilia  inquietant,  et  vei  simplicem  ca- 
tarrhum  curare  non  mtelligunt. 


